Walter Wobmann
Dr Walter Wobmann (* 21. Novämber 1957 z Schüpfe; haimatbrächtigt ebedert) isch e Schwyzer Bolitiker (SVP).

Lääbe  
Dr Wobmann het e vierjehrigi Lehr zum Automechaniker gmacht, hite schafft er as Tächnische Chaufmann in dr Wärchzyygbrangsche.

Dr Wobmann isch vu 2001 bis 2003 Mitglid vum Kantonsrot vu Soledurn gsii. Syt dr Wahle 2003 ghert er em Nationalrot aa. Är bolitisiert am rächte Fligel vu dr SVP un verdritt nationalkonservativi Aasichte. Är isch Co-Bresidänt vum Initiativkomitee «Gege dr Böu vu Minarett» un Mitglid vu verschidene Organisationen (Aktion fir e unabhängigi un neitrali Schwyz (Auns), Verainigung Sifa «Sicherheit fir alli», Huusaigedimerverband Kanton Soledurn (Vorstand) un anderi). Vu 2012 bis 2013 isch er Bresidänt vu dr SVP Kanton Soledurn gsii, syt 2007 isch er Bresidänt vu dr Federation vu dr Modorradfahrer vu dr Schwyz un syt 2012 Bresidänt vum Verband vu dr Schwyzerische Busundernämer Bus CH.

Dr Walter Wobmann wohnt z Gretzebach, isch ghyrote un het drei Chinder.

Weblink 
 
 Websyte vum Walter Wobmann
 Fabian Renz: Warum gerade der Wobmann? Porträt in: Tages-Anzeiger vom 27. Novämber 2013
 Ein Patriot gibt Vollgas. Sändig Reporter, SRF 1 vum 11. Mai 2014

SVP-Mitgliid
Schwiizer Nationalrot
Maa
Läbigi Person
Soledurner
Schwiizer